આપને જણાવી દઈએ કે NRC લિસ્ટનો બીજો ડ્રાફ્ટ 30 જુલાઈના રોજ પ્રકાશિત થયો હતો જેમાં 3.29 કરોડ લોકો પૈકી 2.89 કરોડ નામ સમાવિષ્ટ કરવામાં આવ્યા હતા. આ લિસ્ટમાં 40,70,707 લોકોના નામ નથી નોંધાયા. આમાંથી 37,59,630 નામોનો અસ્વીકાર કરવામાં આવ્યો હતો જ્યારે અન્ય 2,48,077 પર નિર્ણય આવવાનો બાકી છે. આ પહેલા 31 જુલાઈના રોજ સુપ્રીમ કોર્ટે સ્પષ્ટ કર્યું હતું કે એનઆરસીમાં સમાવિષ્ટ ન કરવામાં આવેલા 40 લાખથી વધારે લોકો વિરુદ્ધ પ્રશાસન દ્વારા કોઈ દંડાત્મક કાર્યવાહી નહી કરવામાં આવે. કોર્ટે જણાવ્યું હતું કે અત્યારે આ માત્ર એક ડ્રાફ્ટ છે.